(מספר פנימי: 545553)

הכנסת התשע-עשרה

יוזמים: חברי הכנסת עמרם מצנע

 מרב מיכאלי

 יריב לוין

 גילה גמליאל

 ניצן הורוביץ

 נחמן שי

 איתן כבל

הצעת חוק תאגידים לניהול משותף של זכויות יוצרים ומבצעים, התשע"ד-2013

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| הגדרות  | 1. | בחוק זה " –

|  |  |
| --- | --- |
| " | "ביצוע" – כמשמעותו בחוק זכויות מבצעים;"גמול" – גמול הקבוע בדין לטובת בעל זכות, לרבות הקבוע בסעיף 3ד לפקודת זכות יוצרים;"הסדר כובל" – כמשמעו בחוק ההגבלים העסקיים;״זכות״ – אחת מאלה: |
|  |  | (1) זכות יוצרים כמשמעותה בחוק זכות יוצרים; |
|  |  | (2) זכות מבצעים כמשמעותה בחוק זכויות מבצעים; |
|  | ״חוק זכות יוצרים״ – חוק זכות יוצרים, התשס"ח–2007[[1]](#footnote-2); |
|  | ״חוק זכויות מבצעים״ – חוק זכויות מבצעים ומשדרים, התשמ״ד–1984[[2]](#footnote-3);"חוק ההגבלים העסקיים" – חוק ההגבלים העסקיים, התשמ"ח - 1988[[3]](#footnote-4); |
|  | ״יצירה״ – כמשמעותה בחוק זכות יוצרים; |
|  | ״משתמש״ – מי שעושה או שמבקש לעשות שימוש בזכות; |
| ״ניהול של זכות" – אחד מאלה: 1. מתן רישיון לשימוש בזכות כנגד הבטחת גמול ליוצר על ידי המשתמש בעד שימושיו בזכות, ודרישה וגבייה של דמי הרישיון ממי שהרישיון ניתן לו;
2. גביית גמול;

"פקודת זכות יוצרים" – פקודת זכות יוצרים[[4]](#footnote-5); |
|  | "שימוש בזכות" - פעולה אשר עשייתה טעונה, באופן מלא או חלקי, על פי דין הסכמה מאת בעל הזכות או שעשייתה מקימה על פי דין חובת תשלום גמול;״תאגיד לניהול משותף״ – תאגיד המנהל באופן קולקטיבי זכויות מטעם חבריו או מטעם אחרים:"השר"- שר התרבות והספורט. |

 |
| תחולת חוק ההגבלים העסקיים | 2. | 1. הקמתו ופעולתו של תאגיד לניהול משותף יהיו מותרים בכפוף להוראות חוק זה.
2. לא יראו הסדר בין חברים בתאגיד לניהול משותף של זכויות, שכבילותיו נוגעות רק לניהול זכויות חבריו, כהסדר כובל.
3. אין באמור לעיל כדי לגרוע מתחולת הוראות פרק ד' לחוק ההגבלים העסקיים על פעולתו של תאגיד לניהול משותף של זכויות.
 |
| צווי מניעה | 3. | במקרה של מחלוקת כנה בין תאגיד לניהול משותף לבין משתמש לגבי גובה דמי הרישיון, שימוש או גובה הגמול, ימנע התאגיד מנקיטת הליכים משפטיים להוצאת צו שיפוטי שימנע שימוש על ידי המשתמש ביצירה הנוגעת בדבר, ובלבד שבעת בירור המחלוקת המשתמש ממשיך לשלם דמי רישיון או גמול בסכום המפורט להלן:(1) משתמש שהיה או הינו צד להסכם רישיון קיים עם התאגיד לניהול משותף לגבי הזכויות שלגביהן נתגלעה המחלוקת או זכויות מסוג דומה - בסכום ששילם טרם נתגלעה המחלוקת;(2) משתמש שלראשונה מבקש לעשות שימוש בזכויות שבניהול התאגיד לניהול משותף – בסכום השווה לסכום אותו משלמים באותה עת לתאגיד לניהול משותף משתמשים דומים בהתייחס לסוג זכויות ושימושים דומים. |
| חובת גישור או בוררותביצוע  | 4.  | 1. התאגיד לניהול משותף יציע למשתמש לפנות לגישור בפני מגשר שייבחר על ידי הצדדים בהסכמה;
2. אם המשתמש סירב לפנות לגישור, לא הוסכם על זהות המגשר או על תנאי הגישור או שהגישור לא צלח, יציע התאגיד לניהול משותף למשתמש לפנות לבוררות כספית בפני בורר שייבחר על ידי הצדדים בהסכמה ובהיעדר הסכמה תוך שלושים יום – על ידי נשיא בית המשפט המחוזי כאמור בסעיף קטן (4);
3. סירב המשתמש לקיים גישור או בוררות כספית, יוכל התאגיד לניהול משותף לנקוט כל הליך משפטי שיראה לנכון;
4. אם הצדדים לא הסכימו בדבר זהות הבורר, אזי הם יפנו במשותף לנשיא בית המשפט המחוזי הנמצא באזור השיפוט של מקום ניהול העסקים העיקרי של המשתמש, כדי שימנה בורר.

(ב) סעיף קטן (א) יחול אך ורק במקרה שהמחלוקת בין התאגיד לניהול משותף והמשתמש היא כספית בלבד.5. השר ממונה על ביצוע חוק זה, והוא רשאי להתקין תקנות לביצועו בהסכמת שר הכלכלה ובהתייעצות עם שר המשפטים. |
|  |  |  |
|  |  |  |

דברי הסבר

תסריטאים, במאים ומוזיקאים מקבלים תמלוגים בכל העולם המערבי בנוסף לשכרם. השכר מתייחס להשקעת העבודה של היוצר ואילו התמלוגים מתייחסים לזכותו של היוצר ליהנות ולו במעט מפירות הצלחת יצירתו. זכות היוצרים נשמרת למשך כל חיי היוצר וכן משמשת את יורשיו למשך 70 שנים לאחר פטירתו.

הצעת החוק באה להתיר את התאגדותה של חברת תמלוגים של יוצרים. על פי ההצעה הקמת חברת תמלוגים ליוצרים תהיה מותרת ולא תזדקק לאישור של הרשות להגבלים עסקיים לעצם פעילותה. יחד עם זאת הרשות להגבלים עסקיים עדיין תפקח על פעילות חברות תמלוגים ליוצרים ותקבע את התנאים לפעילותן כמקובל היום. התמלוגים הם מרכיב קריטי ביכולת היוצר להתקיים נוכח חוסר הוודאות הכלכלית של היצירה. מדובר בדרך היחידה המאפשרת גמול הוגן לתסריטאי ולבמאי, במיוחד בעידן שלנו שבו סרט מערכון או קליפ יכולים להיות בשימוש עשרות ערוצי טלוויזיה, אתרי אינטרנט כמו יוטיוב וסלולר. מדובר בסכומים צנועים ביותר ועם זאת חיוניים להמשך יצירתם של תסריטאים ובמאים בישראל. הצעת החוק באה לסיים את האפליה הקיימת היום בין תסריטאים ובמאים ליוצרים אחרים באמצעות הבטחת זכויות התמלוגים לאחרונים.

1. ס"ח התשס"ח, עמ' 38. [↑](#footnote-ref-2)
2. ס"ח התשמ"ד, עמ' 157. [↑](#footnote-ref-3)
3. ס"ח התשמ"ח, עמ' 128. [↑](#footnote-ref-4)
4. חוקי ארץ ישראל, כרך ג', 2633. [↑](#footnote-ref-5)